Številka: 110-34/2023-6210-1

Datum: 9. 8. 2023

Na podlagi sedmega odstavka 57. člena in 58. člena ter skladno z 59. členom Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – UPB, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb – v nadaljevanju ZJU), **Upravna enota Hrastnik, Pot Vitka Pavliča 5, Hrastnik**

objavlja javni natečaj za zasedbo prostega uradniškega delovnega mesta za nedoločen čas

**SVETOVALEC (šifra DM 61)** **v Oddelku za** **prostorske in skupne zadeve, občo upravo ter spremljajoča dela.**

Poleg splošnih pogojev, ki jih določajo predpisi s področja delovnega prava, morajo kandidati, ki se bodo prijavili na prosto delovno mesto, izpolnjevati še sledeče pogoje:

* izobrazba:
  + najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali
  + najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali
  + najmanj visokošolsko univerzitetno izobraževanje (prva bolonjska stopnja/visokošolska univerzitetna izobrazba (prva bolonjska stopnja),
* najmanj sedem (7) mesecev delovnih izkušenj,
* strokovni izpit iz upravnega postopka[[1]](#footnote-1),
* obvezno usposabljanje za imenovanje v naziv[[2]](#footnote-2),
* znanje uradnega (slovenskega) jezika[[3]](#footnote-3).

Prav tako pa mora kandidat, ki se prijavlja na prosto delovno mesto, izpolnjevati tudi pogoje iz drugega odstavka 88. člena ZJU, in sicer:

* državljanstvo Republike Slovenije,
* da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* da zoper kandidata ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se, skladno s 13. točko 6. člena ZJU, šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje pa se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. [58/03](http://www.uradni-list.si/1/objava.jsp?sop=2003-01-2931), s spremembami in dopolnitvami) se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Naloge na delovnem mestu so:

* pomoč pri pripravi osnutkov predpisov in drugih zahtevnejših gradiv,
* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* vodenje in odločanje v zahtevnih upravnih postopkih na prvi stopnji,
* opravljanje drugih upravnih nalog podobne zahtevnosti,
* opravljanje zahtevnejših in drugih spremljajočih del,
* sodelovanje pri pripravi aktov s področja delovnopravnih in organizacijskih kadrovskih zadev.

Prijava mora vsebovati:

1. pisno izjavo iz katere je razvidno:
   * izpolnjevanje pogoja glede zahtevane izobrazbe (iz izjave mora biti razvidna tako pridobljena izobrazba, kot leto in ustanova, na kateri je bila izobrazba pridobljena);
   * izpolnjevanje pogoja glede zahtevanih delovnih izkušenj (zaželeno je, da kandidat pri tem navede: vse dosedanje zaposlitve z datumi sklenitev in prekinitev delovnih razmerij pri posameznih delodajalcih oz. čas opravljanja dela; kratek opis dela in izobrazbo, ki je bila zahtevana za posamezno delovno mesto (stopnjo zahtevnosti delovnega mesta);
2. pisno izjavo glede opravljenega strokovnega izpita iz upravnega postopka (*če ga je kandidat opravil*);
3. pisno izjavo glede opravljenega obveznega usposabljanja za imenovanje v naziv (*če ga je kandidat opravil*);
4. pisno izjavo kandidata, da:
   * je državljan Republike Slovenije,
   * ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
   * zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
5. pisno izjavo, da za namen tega natečajnega postopka dovoljuje Upravni enoti Hrastnik pridobitev podatkov o izpolnjevanju pogojev za zasedbo delovnega mesta iz uradnih evidenc. V primeru, da kandidat s pridobitvijo podatkov iz uradnih evidenc ne soglaša, bo moral ustrezna dokazila predložiti sam.

Izpolnjevanje zgoraj navedenih pogojev kandidat dokazuje s predložitvijo pisnih izjav, lahko pa k svoji prijavi priloži tudi ustrezna dokazila. Zaželjeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbirni postopek se v skladu z drugim odstavkom 61. člena ZJU lahko opravi v več fazah, tako, da se kandidati izločajo postopno. Opravi se lahko v obliki presojanja strokovne usposobljenosti iz dokumentacije, ki jo je predložil kandidat, pisnega preizkusa usposobljenosti, ustnega razgovora ali v drugi obliki, skladni s strokovnimi spoznanji na področju ravnanja z ljudmi pri delu.

Od izbranega kandidata se pričakuje zanesljivost, natančnost, samostojnost, prilagodljivost, komunikativnost in sposobnost za delo v skupini ter pripravljenost za stalno strokovno usposabljanje.

Izbrani kandidat bo delo na delovnem mestu SVETOVALEC, opravljal v uradniškem nazivu SVETOVALEC III, z možnostjo napredovanja v naziv SVETOVALEC II in SVETOVALEC I. Delovno mesto SVETOVALEC III je sistemizirano v VII/1. tarifnem razredu, v plačni skupini C, z 31. izhodiščnim plačnim razredom (1.492,62 EUR bruto). Delovno razmerje bo sklenjeno za nedoločen čas, s polnim delovnim časom.

Izbrani kandidat bo delo opravljal v prostorih Upravne enote Hrastnik, Pot Vitka Pavliča 5 v Hrastniku.

Skladno z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne bodo uvrstili kandidati, ki ne izpolnjujejo natečajnih pogojev.

Kandidat vloži prijavo v pisni obliki na priloženem obrazcu »VLOGA ZA ZAPOSLITEV«, ki jo pošlje v zaprti ovojnici z označbo: **»za javni natečaj za prosto uradniško delovno mesto SVETOVALEC (s šifro 61) v Oddelku za prostorske in skupne zadeve, občo upravo ter spremljajoča dela«**, na naslov: **Upravna enota Hrastnik, Pot Vitka Pavliča 5, 1430 Hrastnik**, in sicer najkasneje v roku **8 dni** po objavi na osrednjem spletnem mestu državne uprave GOV.SI (<https://www.gov.si/zbirke/delovna-mesta/>) in Zavodu RS za zaposlovanje.

Za pisno obliko prijave se šteje tudi elektronska oblika, poslana na elektronski naslov: **ue.hrastnik@gov.si**, pri čemer veljavnost prijave ni pogojena z varnim elektronskim podpisom.

Kandidati bodo o izbiri pisno obveščeni najkasneje v roku 60 dni po opravljeni izbiri. O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani.

Obvestilo o končanem izbirnem postopku bo objavljeno na spletnih straneh portala GOV.SI (<https://www.gov.si/zbirke/delovna-mesta/>).

Informacije o izvedbi javnega natečaja daje Petra DRNOVŠEK, vodja oddelka, telefonska številka 03 56 42 603.

V besedilu predmetnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Darja KLENOVŠEK

načelnica

1. Skladno s tretjim odstavkom 31. člena Zakona o splošnem upravnem postopku (ZUP; Uradni list RS, št. 24/06 – UPB in nasl.) mora kandidat, v kolikor »strokovnega izpita iz upravnega postopka« še ni opravil, le-tega opraviti najkasneje v treh (3) mesecih od sklenitve delovnega razmerja. [↑](#footnote-ref-1)
2. V skladu s prvim odstavkom 89. člena ZJU bo moral izbrani kandidat, v kolikor »obveznega usposabljanja za imenovanje v naziv« še ni opravil, le – tega opraviti najpozneje v enem (1) letu od sklenitve pogodbe o zaposlitvi. Kot opravljeno usposabljanje šteje tudi opravljen »strokovni izpit za imenovanje v naziv« ali udeležba na pripravah za imenovanje v naziv v skladu z določbami ZJU. [↑](#footnote-ref-2)
3. Za delo na uradniških delovnih mestih je potrebna visoka raven aktivnega obvladanja slovenščine (drugi odstavek 3. člena Uredbe o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08)). [↑](#footnote-ref-3)